|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa o izmjenama Programa javnih potreba u području predškolskog odgoja i obrazovanja Grada Koprivnice za 2015. godinu | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Programom o izmjenama i dopuni Programa javnih potreba u području predškolskog odgoja i obrazovanja strukturno su prikazani ukupni iznosi koji se dodjeljuju ustanovama koje obavljaju predškolski odgoj u gradu Koprivnici.  Ukupni iznos za Dječji vrtić „Tratinčicu“ i dječji vrtić u sklopu Centra za odgoj, obrazovanje i rehabilitaciju „Podravsko sunce“ troši se sukladno Proračunu Grada Koprivnice u kojem su sadržani svi izvori sredstva iz kojih se isti financira. Korisnici su spojeni u gradsku riznicu iz koje na temelju unesenih naloga vrše plaćanja direktno dobavljačima, a svi njihovi prihodi slijevaju se na zajednički žiro račun kojeg koristi Grad Koprivnica i deset proračunskih korisnika.  Povećani iznosi rashoda kod proračunskog korisnika Dječji vrtić „Tratinčica“ odnose se na rekonstrukciju grijanja u dječjem vrtiću „Tratinčica“ i jaslicama „Bubamara“, koja je izvršena u drugoj polovici 2015. godine u iznosu od 369.107,50 kn. Otvorena je nova aktivnost Vrijedne ručice, na kojoj su planirana bespovratna sredstva u okviru natječaja „Obrazovanje za poduzetništvo i obrt“ iz Europskog socijalnog fonda. Nositelj projekta je Dječji vrtić „Tratinčica“, a projektni partneri su Obrtnička škola Koprivnica i PORA Razvojna agencija Podravine i Prigorja. Preostali dio povećanja odnosi se na povećanje vezane za rashode za zaposlene i prava ugovorena kolektivnim ugovorom.  Tijekom 2014. godine otvorena su tri obrta za čuvanje djece u gradu Koprivnici, dok su u listopadu 2015. godine otvorena su još dva: Obrt za čuvanje djece „Bakino dvorište“ i Obrt za čuvanje djece „Dječji osmijeh“. Vlasnica obrta „Bakino dvorište“ obratila se Gradu Koprivnici sa zamolbom za inicijalna sredstva za pokretanje obrta što joj je sukladno Odluci o utvrđivanju mjerila za sufinanciranje djelatnosti dadilja na području Grada Koprivnice („Glasnik Grada Koprivnice“ broj: 2/15[) i odobreno. Da bi do kraja godine osigurali dovoljno sredstava za sufinanciranje dadilja potrebno je planirati sredstva povećati za 36.000,00 kn koliko je sukladno raspoloživim podacima potrebno za sufinanciranje pet obrta za čuvanje djece koja rade na području grada Koprivnice.](http://koprivnica.hr/wp-content/uploads/2015/01/broj-1.pdf) | |
| Datum dokumenta | prosinac 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hr  Javno savjetovanje trajalo je sedam dana te je bilo otvoreno od 08. do 14. prosinca 2015. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  15. prosinca 2015. |